วัดโพธิ์เย็น (จังหวัดฉะเชิงเทรา)

วัดโพธิ์เย็น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา มีเนื้อที่ 13 ไร่ 3 งาน 42 ตารางวา ปัจจุบันมีพระครูโพธิขันติธรรม เป็นเจ้าอาวาส

วัดโพธิ์เย็นก่อตั้งเมื่อ พ.ศ. 2415 ได้รับพระราชทานวิสุงคามสีมาเมื่อ พ.ศ. 2472 เมื่อ พ.ศ. 2470 สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ได้ประทานเงิน 80 บาท เพื่อบูรณะวัดโพธิ์เย็น

อาคารเสนาสนะที่สำคัญภายในวัด ได้แก่ อุโบสถมีหน้าบันรูปครุฑยุดนาค หอระฆัง กุฏิทำจากไม้โบราณ และศาลาการเปรียญหลังเก่า ปูชนียวัตถุที่สำคัญ ได้แก่ พระพุทธโสธรจำลอง สร้างเมื่อวันที่ 24 มกราคม พ.ศ. 2446

ในวันธรรมสวนะ วัดโพธิ์เย็นจัดให้มีการแสดงธรรมเทศนา ให้แก่ประชาชนที่มาร่วมทำบุญตลอดทั้งปีและส่งเสริมการจัดกิจกรรมในวันสำคัญทางศาสนาทุกเทศกาล

อ้างอิง

โพธิ์เย็น
หมวดหมู่:โบราณสถานในจังหวัดฉะเชิงเทรา